Frigat kelas Al Madinah

Kelas Al Madinah adalah sebuah siri kapal frigat yang dibina untuk Tentera Laut Diraja Arab Saudi. Kapal-kapal ini dinamakan bersempena dengan nama kota-kota di Arab Saudi. Kapal pertama, Al Madinah telah ditauliahkan pada tahun 1985, dan kapal keempat Taif telah ditauliahkan pada tahun 1986. Keempat-empat frigat kelas Al Madinah berpangkalan di Laut Merah.

Perincian
Frigat ini telah dipesan pada bulan Oktober 1980 sebagai sebahagian daripada program "Sawari". Kelas Al Madinah telah dibina di Arsenal de Marine, Lorient (Limbungan kapal kerajaan Perancis dan CNIM, La Seyne pada pertengahan tahun 1980-an), Perancis. Sesaran dengan muatan penuh adalah 2,610 tan dan ia dilengkapi dengan lapan buah peluru berpandu permukaan ke permukaan Otomat, satu unit 8-sel pelancar peluru berpandu permukaan ke udara Crotale, dengan sejumlah 26 buah peluru berpandu kesemuanya. Kapal ini juga dipasang dengan sebuah meriam 100mm/44 dua kegunaan, dua buah meriam anti pesawat 40 mm, dan empat tiub torpedo. Di bahagian belakang frigat, sebuah dek helikopter dan hangar bagi kegunaan sebuah helikopter Dauphin disediakan.

Kapal-kapal dalam kelas

 Kapal  Pembina  Dibaringkan  Dilancarkan  Disiapkan 702 Al Madinah  Arsenal de Lorient  15 Oktober 198123 April 1983 4 Januari 1985 704 Hofouf  CNIM, La Seyne 14 Jun 1982  24 Jun 1983 31 Oktober 1985 706 Abha  CNIM, La Seyne  17 Disember 1982 23 Disember 1983 4 April 1986 708 Taif CNIM, La Seyne 1 Mac 1983  25 Mei 1984  29 Ogos 1986

Petikan

Bacaan lanjut
  Also published as 

Pautan luar

Category:Frigat dalam Tentera Laut Diraja Arab Saudi
Category:Kelas fatrig